Den islamske republikk Irans ambassade i Berlin

Den islamske republikken Irans ambassade i Berlin ligger i Podbielskiallee 65/67 i bydelen Dahlem.

Ambassadebygningen er tegnet av arkitektene Darab Diba og Jahanguir Safavardi, og arkitektenes mål var å tilpasse iransk arkitekturkunst til en moderne bygning. Inngangen til bygningen går gjennom en kvadratisk inngangshall med en liten brønn. Veggene består av lys polert iransk kalksten og dørene er av lyst lønnetre. 

Bygningen ble åpnet 16. februar 2005 med utenriksminister Joschka Fischer og utenriksminister Kamal Charrazi til stede.

Kategori:Byggverk i Berlin
Kategori:Steglitz-Zehlendorf
Kategori:Iran
Kategori:Byggverk fullført i 2005
Kategori:2005 i Tyskland